
E RIJKSWET LO POR HABRI E POSIBILIDAD 
PA PPP PROJECTEN 


Gobierno di Aruba y Hulanda a yega na un 
acuerdo cu por wordo considera historia pa 
Aruba. Un acuerdo cu hopi benificio pa nos futuro 
generacionnan. Prome Minister Evelyn Wever- 
Croes a splica tanto den conferencia di prensa 
como den Parlamento detayadamente tur loke e 
acuerdo lo encera. 


Contestando preguntanan di miembronan 
di prensa riba e tema di PPP (Public-Private 
Partnership) projecten, Prome Minister a remarca 
cu tin diferente minister cu a indica e necesidad 
pa cierto inversionnan pa proyectonan por 
ehempel un prison nobo cu ta di hopi necesario. 
Tambe Minister Arends a menciona e cuido di 
nos grandinan y pa esey tambe tin algun idea 
interesante. 


Manera conoci, un di e condicionnan di Hulanda 
tawata pa prohibi e proyectonan PPP mirando cu 
e discionnan di e Gabinete Mike Eman a tuma pa 
cu e proyectonan PPP, a causa Aruba hopi daño 
financiero. “Te cu un paar di dia pasa Gobierno no 
por a ni pensa riba proyectonan PPP pa e motibo 
cu esakinan te ainda ta prohibi. Gobierno a purba 
caba pa habri e posibilidad pa proyectonan PPP 
ora cu e Laft a wordo cambia fin di 2023, pero no 
a logra”, Prome Minister a remarca. 


Cu e acuerdo aki di e Rijkswet proyectonan PPP 
por ta posibel atrobe pero e condicionnan mester 
wordo defini ainda. “E lo no bira manera antes 
cu tur proyecto por bira PPP y cu a mara nos na 
dañonan financiero hopi grandi. Mester ta algo 
extraordinario pasobra nos no kier pa nos debe 
subi atrobe ya cu meta di Gabinete Wever-Croes 
ta pa sigui baha debe di pais Aruba. Pero si na 
caminda tin cu haci inversionnan necesario nos 
lo por haci nan”, Prome Minister a expresa. MN 

Prome Minister Evelyn Wever-Croes: 


PROME MINISTER ENCABESANDO E DELEGACION 
DI REINO, A CULMINA E CONFERENCIA DI SIDS 
ATENDIENDO 20 REUNION DEN 2 DIA 


Un biaha mas por mira cu Aruba ta hopi adelanta compara cu varios otro isla 


Diaranson 28 di mei tawata e ultimo dia di reunionnan di Prome 
Minister Evelyn Wever-Croes na e di 4 Conferencia di SIDS na 
Antigua & Barbuda. E conferencia di SIDS a conta cu 3500 
participante e aña aki, y ta wordo organisa pa Nacionnan Uni 
cada 10 aña specialmente pa paisnan chikito manera Aruba. 


Na e conferencia di Small Island Development States, paisnan 
chikito ta haya oportunidad pa trece nan puntonan dilanti 
y durante e reunionnan cada pais ta scucha di otro pero 
principalmente nan ta comparti solucionnan y oportunidadnan. 


Prome Minister di Aruba a atende 20 reunion den 2 dia y a 
encabesa e delegacion di Reino, y a wordo acompaña pa Prome 
Minister di Corsou, señor Pisas, Minister Plenipotenciario di 
Sint Maarten, señor Gumbs y despues tambe pa Minister di 
Economia di Corsou, señor Cijntje. 


Durante e reunionnan a duna hopi importancia na e retonan 
cu paisnan SIDS ta confronta. E enfoke tawata e cambio 
climatico y con paisnan SIDS manera Aruba por prepara y 
principalmente unda mester ayudo pa esaki. Aparte di e tema 
ey tambe a enfoca riba otro temanan hopi importante manera 
pobresa y recuperacion despues di e pandemia. 


E mandatario a indica cu awor e echo importante ta pa despues 
di e reunionnan, pa converti tur compromiso y promesa 
realmente den accion pa asina yuda di berdad soluciona e 
retonan cu cada pais ta enfrenta. 


“Mi ta mira atras na dos dia hopi pisa di conferencia pero hopi 
fructifero. Nos a trese dilanti nos preocupacionnan como pais 
chikito y unda nos ta kere cu Nacionan Uni por yuda nos. Un 
biaha mas mi por mira cu Aruba ta hopi adelanta compara cu 
varios otro isla y nos compromiso ta pa sigui progresa”, Prome 
Minister a expresa. MN 

MINISTER 


Amara aduro 


Minister di Finansa Xiomara Maduro durante Conferencia di Prensa a duna: 


UN BISTA RIBA FINANSA PUBLICO DI PAIS ARUBA 


Nota di Comienso di Aña 2024 a keda presenta na Parlamento 


prensa na unda e mandatario a duna un bista riba e finansa 
publico di Aruba y den cuadro di esaki a duna un splicacion 
riba e Nota di Comienso di Aña 2024 cu a keda entrega na 
Parlamento di Aruba. 


ARUBA TA GOSA DI UN BON REPUTACION CERCA IMF 

Na inicio di e conferencia pa duna un bista riba e finansa publico 
di Aruba, Minister Maduro di Finansa a ripiti e palabranan 
di e Director Ehecutivo di IMF sr. Paul Hilbers kende tabata 
recientemente di bishita na Aruba, pa mustra con e mundo 
financiero ta pensa riba Aruba. "Aruba ta gosa di un bon 
reputacion cerca IMF, nos economia ta bayendo bon, finansa 
publico ta wordo maneha basa riba surplus, e debe di Pais 
Aruba ta bahando lihe, tin stabilidad monetario y financiero, 
e sistema financiero ta integro y Aruba ta trahando caba pa 
por mitiga e efectonan financiero di cambio climatico," tabata e 
mensahe cu sr. Hilbers a trece pa Conseho di Minister y Minister 
di Finansa. E mesun mensahe aki sr. Hilbers a duna durante 
un charla na Banco Central, pa asina duna stakeholdernan 
di comunidad un bista con e mundo financiero, inversionista y 
turista ta mira Aruba. IMF ta sorpresa pa mira e recuperacion 
grandi di Aruba despues di e pandemia, ya cu nan a teme 
cu e sla economico y financiero lo tabata uno mucho grandi 
pa Aruba. Sinembargo Aruba a mustra su resiliencia, a tuma 


desicion y a haci esfuersonan grandi cu a resulta den un 
recuperacion excepcional. E recuperacion aki ta wordo sigui 
di cerca y ta pone cu Aruba ta goza di un bon reputacion cerca 
IMF. Esaki ta e bon noticia cu inversionista y turista ta mira di 
Aruba. 


NOTA DI COMIENSO AÑA 2024 

Pa duna un bista unda nos ta para cu nos finansa publico den 
aña 2024, Minister Maduro a splica riba e trabounan cu ta 
wordo haci pa presenta e Nota di Comienso di Aña 2024 na 
Parlamento. Den e Nota di Comienso di Aña 2024, Gobierno ta 
duna Parlamento un bista mas tempran den aña di e cambionan 
den maneho cu a tuma luga. 


MINISTER DI FINANSA: 

UN BISTA RIBA FINANSA PUBLICO 


- 
la | Aruba ta gosa di un bon reputacion. 
Al 


DI | Aruba su economia ta bayendo bon. 


Í Finansa publico ta wordo maneha basa 
Ñ riba surplus. 


E debe di Aruba ta bahando lihe. 


Tin stabilidad monetario y financiero. 
y 


E sistema financiero ta integro, y 


Aruba ta trahando caba pa por mitiga e 
efectonan financiero di cambio climatico. 
E noticia positivo cu inversionista y 
turista ta mira di Aruba. 


Executive Director di IMF 
sr. Paul Hilbers ta describi con IMF 
ta mira Aruba. 

Continuacion UN BISTA RIBA FINANSA PUBLICO DI PAIS ARUBA... 


Tin algun e cambio cu ta rekeri aprobacion di Parlamento y pa e 
motibo aki Minister di Finansa a informa tambe cu Presupuesto 
Supletorio 2024 pronto lo keda presenta na Parlamento pa e 
aprobacion necesario. E mandatario ta splica e informacion 
den e Nota di Comienso di Aña 2024 ta yuda pa Parlamento 
por haci miho uzo di nan “budgetrecht,” por eherce nan 
trabou di control miho y Gobierno ta duna mas transparencia 
na Parlamento y Pueblo di con Presupuesto 2024 ta wordo 
ehecuta. 


CAMBIONAN CU TA RESALTA 

Minister Maduro a repasa algun cambio cu ta resalta den e 
Nota di Comienso di Aña 2024. E mandatario a splica cu e 
entrada di Pais Aruba ta wordo adapta na 3% di crecemento 
economico, y cu e extra entrada aki lo keda destina pa 
realisa proyectonan manera, entre otro, Delta Plan Ouderen, 
trabounan na Parke Curason, Palo Marga, Stadion Guillermo 
Prospero Trinidad, Leerorkest, Loket Plan di Mayor, indexering 
pa empleado publico, y pa renobacion di Cas di Cultura. Den 
e Nota di Comienso di Aña 2024 tambe lo integra e fondonan 
cu Hulanda ta haci disponibel pa cubri e gastonan pa realisa 
algun proyecto di. Landspakket. Ta importante pa menciona cu 
e cambionan proponi, no lo afecta e surplus di 1% GDP. 


CIFRA CARDINAL AÑA 2024 

Minister di Finansa a comparti tambe algun cifra cardinal pa aña 
presupuestario 2024. Entrada di Pais Aruba ta wordo premira 
na 1760 miyon florin y e gastonan ta calcula na 1685 miyon 
florin. Di esaki, e gastonan di interes ta na 323 miyon florin 
y e gastonan di personal ta na 484 miyon florin, cual ta keda 
manteni bou di e norma di 10% di GDP. E mandatario a sigui 
splica cu e surplus pa aña 2024 ta wordo calcula ma 1,1%, cual 
ta ekivalente na 75 miyon florin. Nos debe nacional, ta 5545 
miyon florin, cu ta ekivalente na 79% di nos GDP. Inflacion ta 
na 3,5%, cual a baha compara cu un 5.5% den pasado. 


BIAHENAN NA IMF 

Na final di e conferencia Minister Maduro di Finansa a splica 
tambe riba su biahe reciente pa asisti na e IMF Spring 
Meetings na Washington DC. Dos biaha pa aña e mandatario 
ta atende e reunionnan di Spring Meetings y Annual Meetings 
di IMF pa asina por busca e asistencia tecnico necesario cu 
IMF of via IMF su centro di experticio den Caribe, CARTAC, 
ta yuda Aruba cune. Minister Maduro a splica cu desde aña 
2018 Aruba a logra haya hopi asistencia tecnico di IMF, cu 
a yuda nos yuda nos Pais grandemente. Aruba a haya 
asistencia technico na Departamento di Impuesto, Oficina di 
Estadistica, Departamento Economico, Aduana, Banco Central 
y Departamento di Finansa. Banda di esaki cada dos aña 
Aruba por a conta cu un evaluacion financiero y economico di 
IMF den forma di e Article IV Mission, y tambe e team di IMF 
a yuda Aruba na varios ocasion cu pronosticonan cu tabata 
hopi relevante den pandemia y ora di negosha e acuerdo cu 
Hulanda. Ta peticionnan cu Minister Maduro ta haci durante su 
bishitanan na IMF cu awe ta duna fruta y ta keda traduci den 
un mehoracion di e maneho financiero di Aruba. MEN 


MINISTER DI FINANSA: 
UN BISTA RIBA FINANSA PUBLICO 


Nota di Comienso di Aña 2024 


Parlamento ta haya un bista mas 
tempran di e cambionan den 
maneho cu a tuma luga y cu lo tin 
mester aprobacion di Parlamento 
den un Presupuesto Supletorio. 


Miho uzo di 'budgetrecht', mas 
control y mas transparencia pa 
Parlamento y Pueblo. 


MINISTER DI FINANSA: 


Entrada adapta na 3% di crecemento 
economico. 


Extra entrada destina pa realisa proyectonan 
manera: entre otro, 

Delta Plan Ouderen, trabounan na Parke 
Curason, Palo Marga, Stadion Guillermo 
Prospero Trinidad, Leerorkest, Loket Plan di 
Mayor, indexering pa empleado 

publico, y pa renobacion di Cas di Cultura. 


Fondonan di Hulanda pa proyecto di 
Landspakket integra den Presupuesto 2024 


MINISTER DI FINANSA: 
UN BISTA RIBA FINANSA PUBLICO 


ALGUN CIFRA CARDINAL 


Entrada 1760 miyon florin 
Gasto 1685 miyon florin 
Gasto di interes 323 miyon florin 


Gasto di personal 484 miyon florin 
y ta bou norma di 10% GDP. 


Surplus 1.1% ekivalente na 75 miyon 
florin. 


GDP 7025 miyon florin. 


Debe 5545 miyon florin ekivalente na 
79% di nos GDP. 


Inflacion 3.5% 


CAMBIONAN CU TA RESALTA 
DEN NOTA DI COMIENSO DI 
ANA 2024 


Voorjaarsnota 2024 


1. Introductie 


Met de Voorjaarsnota van dienstjaar 2024 (VIN 2024) krijgen de Staten van Aruba in het voorjaar’ al op 
hoofdlijnen zicht van de informatie over voorgenomen begrotingswijzigingsvoorstellen van het zittend kabinet op 
stelling in 


2e 
realisatiecijfers van 2023, actualisaties van de economische vooruitzichten en of verschui 

beleidsaccenten. Het eerder delen van deze informatie, vooruitlopend op het ontvangen e 
suppletoire begroting, versterkt het budgetrecht van de Staten door op tijd invloed te kunnen uitoefenen op de 
stand van de begroting evenals het publiek debat aan te gaan over de in deze nota gepresenteerde 
begrotingswijzigingsvoorstellen. De VIN 2024 is dus vooruitlopend op de 1% suppletoire van begroting 2024° 
Tevens zullen de Raad van Advies en het College Aruba financieel toezicht (CAft) een afschrift ontvangen van deze 
voorjaarsnota. 


PRESUPUESTO 


MINISTER DI FINANSA: 
UN BISTA RIBA FINANSA PUBLICO 


CIFRANAN CARDINAL 
Debe ta baha lihe. 
Gasto di personal ta bou 10% GDP. 


Grafiek 5.2: Meerjarige projectie personeelslastennorm 

MINISTER 


Geoffrey Wever 


di e curso Finansa Den Mi Hogar ta pa nos hendenan ricibi guia 
y conocemento cu por yuda nan tuma decisionan financiero 
cu ta beneficia su propio desaroyo personal y familiar", segun 
minister Geoffrey Wever. 


Finansa Den Mi Hogar ta un programa di educacion financiero 
desaroya pa Fundacion Plan di Bida. Fundacion Plan di Bida 
cu su presidente sra. Paloma Tromp tin como mision trece 
conscientisacion financiero den nos comunidad, ofreciendo 
guia con pa maneha nos finansa mas efectivo. Despues di e 
prome edicion exitoso, a dicidi pa brinda e curso Finansa Den 
Mi Hogar dentro di e districtonan mes e biaha aki - mas cerca 
y accesibel pa e ciudadonan - y un bes mas completamente 
gratis. 


Finansa Den Mi Hogar ta wordo ofreci den diferente barionan 
dentro tur e districtonan di Paradera, Oranjestad, San Nicolas, 
Savaneta, Noord y Santa Cruz. Despues di a inicia den Village, 
sigui pa e bario di Madiki, awor Jaburibari tabata e siguiente 
bario pa ricibi e curso. 


Na Aruba 3 di 10 hogar ta gasta mas di nan entrada tur luna 
segun sondeo di Banco Central di Aruba. E desaroyo aki ta 
preocupante pasobra e ta indica cu cada luna ta un reto pa 
hogarnan cumpli cu tur necesidad y responsabilidadnan. Como 
consumidor ta importante pa sa ki impacto cada decision 
financiero tin riba nos cartera y nos hogar. 


Durante e dos dianan, participantenan a ricibi informacion riba 


siguiente topiconan: 

Dia 1: Mi ta efectivo den mi cas - Con mi por spaar y con pa 
cumpra sin emocion. Mi ta paga mi debe - Kico lo pasa ora mi 
no por paga mi debe mas? 

Dia 2: Mi ta inverti den mi futuro. Futuro di nos y nos yuinan ta 
importante y con nos por logra nos metanan. Mi presupuesto 
- Kico ta luho y prioridad y con segun bo entrada bo por 
presupuesta y asina logra nos metanan? 


"Ta nos compromiso pa sigui ofrece e curso gratis y haci posibel 
cu tur ciudadano por yega facilmente y participa activamente 
na curso Finansa Den Mi Hogar", segun e mandatario. "P'esei 
e segundo edicion di Finansa den Mi Hogar ta wordo ofreci den 
bario, mas cerca di cas unda hunto cu bisiñanan personanan por 
participa", segun minister Geoffrey Wever. Pa mas informacion 
y registracion pa e segundo edicion di Finansa den Mi Hogar 
por tuma contacto cu Fundacion Plan di Bida via telefon (297) 
568-8848 of email finansasdenmihogar@gmail.com | 

MINISTER 


Ly Tres 


WEGANAN ESCOLAR 2024 TA INICIA DIASABRA AWO 
CU PARTICIPACION DI 1300 ALUMNO DI 45 SCOL 


E gran apertura ta tuma luga diasabra, 1 di juni den Stadion Nadi Croes y 
Crismo Angela na Santa Cruz 


Manera ta conoci, nos ta algun dia leu di e gran apertura di E scolnan lo enfrenta otro den diferente disciplina entre otro, 
Weganan Escolar 2024. Diasabra awo, cuminsando pa 6 or di futbol, volleyball, beach tennis, badminton, “kids athletics”, 
atardi e ceremonia oficial ta inicia cu desfile di e 45 scolnan, We Mente y We Baile. Minister Endy Croes ta invita Pueblo 
show di baile y entrada di e antorcha Olimpico. Un total di 1300 di Aruba pa duna sosten y apoyo na nos muchanan durante e 
alumno di 45 scol lo bataya dos siman contra otro pa conkista competencia di Weganan Escolar 2024. 

e titulo maximo. 

AÑA DI STABILIDAD Y PROSPERIDAD 


Gabinete Wever-Croes 


Ora nos cana den cayanan di San Nicolas cu ta dorna cu 
artenan mahestraal aki, nos ta realisa cu bunitesa por 
wordo haya den luganan menos spera. Arte di muraya ta 
e language visual cu ta conecta culturanan, na unda cu 
por aprecia historia, color, fantasia y dedicacion. 


